**Το έργο DigiWest – Ευκαιρία για τον Ψηφιακό Μετασχηματισμό της Επιχείρησής σας**

Το DigiWest είναι ένα καινοτόμο έργο που στοχεύει στην ενίσχυση της **ψηφιακής μετάβασης των επιχειρήσεων**, βοηθώντας τις να αξιοποιήσουν σύγχρονες τεχνολογίες, να αναπτύξουν νέες δεξιότητες και να ενισχύσουν την ανταγωνιστικότητά τους.

Υλοποιείται από την **Περιφέρεια Δυτικής Ελλάδας**, στο πλαίσιο της Πράξης «Υποστηρικτικές εργασίες για την ενίσχυση της επιχειρηματικότητας», η οποία έχει ενταχθεί στο Επιχειρησιακό Πρόγραμμα «Δυτική Ελλάδα 2021-2027» με κωδικό ΟΠΣ 6004483.

**Ποιοι μπορούν να συμμετέχουν:**

Το έργο απευθύνεται σε **πολύ μικρές και μικρές επιχειρήσεις** (0 έως 50 άτομα προσωπικό – κυρίως 0 έως 5 άτομα προσωπικό), με έδρα την Περιφέρεια Δυτικής Ελλάδας, που επιθυμούν να εξελιχθούν ψηφιακά και να ενισχύσουν την παρουσία τους στην αγορά. Η επιλογή των συμμετεχόντων θα γίνει βάσει συγκεκριμένων κριτηρίων, όπως η ψηφιακή ωριμότητα και η αναπτυξιακή δυναμική της επιχείρησης. Ευνοούνται οι πιο ανώριμες ψηφιακά επιχειρήσεις.

**Τι υπηρεσίες λαμβάνει κάθε επιχείρηση**

* Ενσωμάτωση στον Κόμβο DigiWest – Άμεση πρόσβαση στην ψηφιακή πλατφόρμα και στο δίκτυο 500 επιχειρήσεων.
* Δημιουργείται για κάθε επιχείρηση πλάνο διάρκειας 6 μηνών μέσα από εξατομικευμένη μελέτη ψηφιακής ωριμότητας.
* Εγκατάσταση/ δημιουργία χρήστη σε δωρεάν ψηφιακά εργαλεία τα οποία ρυθμίζονται σύμφωνα με τις ανάγκες κάθε επιχείρησης.
* Έλεγχος και υποστήριξη σε θέματα κυβερνο‑ασφάλειας, θωράκιση συστημάτων και ασφαλείς διαδικασίες αντιγράφων
* Με απλό και κατανοητό τρόπο, βήμα-βήμα, τόσο ο επιχειρηματίας όσο και το προσωπικό του μαθαίνουν πώς να τα χρησιμοποιούν παρακολουθώντας:
	+ διαδικτυακά σεμινάρια (έως 30 σεμινάρια 180+ ωρών συνολικά)

με την υποστήριξη του ατομικού συμβούλου της επιχείρησης.

* Ο επιχειρηματίας και το προσωπικό του μπορούν να μελετήσουν το εκπαιδευτικό υλικό που έχει δημιουργηθεί στην ελληνική γλώσσα, όποτε θέλουν και όσες φορές θέλουν.
* Για κάθε επιχείρηση υποστηρίζεται η δημιουργία πλάνου ψηφιακής παρουσίας (π.χ. προφίλ στα **social media**, πρόγραμμα αναρτήσεων, διαφημίσεις και βελτιστοποίηση στις μηχανές αναζήτησης)
* Υποστήριξη στη δημιουργία **ιστοσελίδας επιχείρησης** (site) με εύκολη χρήση προτύπων χωρίς κώδικα, με το εξατομικευμένο υλικό (κείμενο και εικόνες) της κάθε επιχείρησης και με δυνατότητα συνεχούς ενημέρωσης και αλλαγών.
* Κάθε επιχειρηματίας συμμετέχει σε ψηφιακές συναντήσεις και συνέδρια για να γνωρίσει άλλους επαγγελματίες, να ενημερωθεί από επαγγελματικούς φορείς και να μάθει τις εξελίξεις του κλάδου που ανήκει.
* Κάθε επιχείρηση έχει υποστήριξη και βοήθεια μέχρι να ολοκληρωθεί όλο το πρόγραμμα μέσω του Help Desk (Γραμμή υποστήριξης).

Η έμμεση ενίσχυση που παρέχεται ανά επιχείρηση ανέρχεται σε 5.760,00€ (de minimis) και έχει τη μορφή παροχής συγκεκριμένων υπηρεσιών και δεν συνιστά σε άμεση επιχορήγηση, δηλαδή η επιχείρηση δεν λαμβάνει χρήματα αλλά ούτε πληρώνει χρήματα.

**Θεματικοί Τομείς Υποστήριξης & Ενδεικτικά Εργαλεία**

* **AI Εργαλεία:** ChatGPT, Notion AI
* **GDPR / Ασφάλεια:** Antivirus, VPN, πολιτικές συμμόρφωσης
* **Συνεργασία & Διαχείριση Έργων:** Trello, Bitrix24, Asana
* **CRM & Business Intelligence:** HubSpot, Power BI
* **Τηλεργασία & Τηλεδιάσκεψη:** Zoom, Teams, Google Meet
* **Δημιουργία Περιεχομένου:** Canva, εργαλεία video editing
* **Social Media & Εξωστρέφεια:** Meta Business Suite, TikTok Tools
* **Τιμολόγηση & myDATA:** Πλατφόρμες ηλεκτρονικής τιμολόγησης
* **Στρατηγική & Ανάπτυξη:** Portfolioεξωστρέφειας και επιχειρηματικά πλάνα

**Πως μπορεί να συμμετέχει μια επιχείρηση**

Κάθε επιχείρηση συμπληρώνει μια αίτηση ηλεκτρονικά και υποβάλλει τα απαραίτητα δικαιολογητικά. Η αίτηση αξιολογείται ως προς συγκεκριμένα κριτήρια όπως η ψηφιακή ωριμότητα, το μέγεθος και η οικονομική κατάσταση, η οργάνωση και λειτουργία της επιχείρησης, η εξωστρέφεια κ.α.

Η αίτηση πραγματοποιείται μέσω ειδικού microsite, (URL: <https://microsite.digiwest-pde.gr>) **από 15/06/2025 έως 20/07/2025,** με βαθμολογική σειρά.

Η σελίδα αιτήσεων είναι προσβάσιμη και από την επίσημη πλατφόρμα του έργου <https://digiwest-pde.gr.>

**Επικοινωνία με το DigiWest**

Γενικές πληροφορίες και σχετικό υλικό για την Πρόσκληση Υποβολής Αιτήσεων στην δράση
παρέχονται μέσα από την ιστοσελίδα του έργου: Ιστοσελίδα Δράσης: <https://digiwest-pde.gr>

Για πληροφορίες, διευκρινίσεις και τεχνική υποστήριξη σχετικά με τη Δράση «DigiWest – Κόμβος
για τον Ψηφιακό Μετασχηματισμό των Επιχειρήσεων», οι ενδιαφερόμενες επιχειρήσεις μπορούν
να επικοινωνούν με τη Ομάδα Υποστήριξης του Έργου με τους ακόλουθους τρόπους:

* Ψηφιακά, μέσω αποστολής ηλεκτρονικού μηνύματος (με απάντηση εντός μίας εργάσιμης
ημέρας) στο email: info@digiwest-pde.gr.
* Τηλεφωνικά στην γραμμή επικοινωνίας 2616 000 854. Δευτέρα έως Παρασκευή 09:00 – 21:00